Moskvada sutka davomida 3069ta yangi holat aniqlangan. Foto: RIA Novosti Oxirgi sutkada Rossiyada koronavirus yuqtirish bilan bog‘liq 21127ta yangi holat aniqlandi, deb xabar berdi mamlakat tezkor shtabi. Jami kasallik yuqtirganlar soni 3 mln 719 ming 400 nafarga yetdi. Ma’lumot berilishicha, bir kun ichida 491 kishi koronavirusdan vafot etgan. Epidemiya boshlanganidan buyon vafot etganlar soni 69462 nafarni tashkil etmoqda. Moskvada sutka davomida 3069ta yangi holat aniqlangan. Shahar bo‘yicha kasallik yuqtirganlar soni 913 ming 126 nafar va vafot etganlar 12 ming 969 nafar. Sankt-Peterburgda 2929ta yangi holat qayd etildi. Shaharda kasallik yuqtirish holatlari to‘rtinchi kundirki kamaymoqda.